**SREDNJA POKLICNA IN TEHNIŠKA ŠOLA MURSKA SOBOTA**

**Šolsko naselje 12, 9000 Murska Sobota**

**NAČRT OCENJEVANJA ZNANJA**

**ZGODOVINA**

(splošnoizobraževalni predmet)

**Avtoservisni tehnik PTI 2. letnik**

**Šolsko leto 2024/2025**

**NAČINI IN KRITERIJI OCENJEVANJA ZNANJA PRI PREDMETU ZGODOVINA**

Srednja poklicna in tehniška šola

Šolsko naselje 12

9000 Murska Sobota

**Šolsko leto:** 2024/2025

**Izvajalec:** Martin Utroša, mag. prof. angl. in mag. prof. zgod.

**Programi (PTI)**: elektrotehnik, strojni tehnik, avtoservisni tehnik

NAČINI OCENJEVANJA ZNANJA PO PROGRAMIH

V šolskem letu 2024/2025 bodo dijaki pridobili najmanj eno oceno, in sicer:

* oceno iz ustnega ocenjevanja znanja,
* \*v primeru, da je dijak med-oceno, se mu oceni sodelovanje pri pouku in urejenost zvezka na koncu šolskega leta.

Ocenjuje se lahko tudi: plakate, seminarske naloge, učne liste, domače naloge, poročila iz ekskurzij ali z ogledov razstav, delo v skupini, PPT predstavitve, govorne nastope, izdelke …

Pri ocenjevanju se upošteva znanje in razumevanje obravnavanih vsebin, zmožnost analize, sinteze in interpretacije, organizacije dela in sodelovanje v skupini…

MINIMALNI STANDARDI ZNANJA

|  |  |  |
| --- | --- | --- |
| **UČNI SKLOP** | **MINIMALNI STANDARD ZNANJA** | **NAČIN OCENJEVANJA** |
| **OBVEZNI DEL** | | |
| Slovenski prostor in Slovenci v obdobju do 18. stoletja | Dijak:   * Opredeli predmet zgodovina kot vedo, zna našteti in opredeliti zgodovinske vire in zgodovinska obdobja. * Zna našteti dediščino keltsko-ilirske in rimljanske kulture in opisati vpliv teh kultur na slovensko ozemlje. * Opiše značilnosti fevdalizma, pozna razliko med fevdnim in fevdalnim odnosom. * Opiše strukturo karantanske družbe, pokristjanjevanja Karantancev in na zemljevidu zna pokazati nastale slovenske dežele (Štajerska, Kranjska, Koroška, Goriška, Istra). * Našteje značilnosti celjskih grofov. * Zna opisati reformacijo na Slovenskem in njen pomen za razvoj slovenskega knjižnega jezika (našteti dela …). * Zna posledice protireformacije za razvoj slovenskega knjižnega jezika. * Zna opisati pomen turških vpadov in kakšne posledice so vpadi prinesli slovenskemu ozemlju. * Zna našteti kmečke upore na Slovenskem in našteti zahteve kmetov ter njihove posledice. * Pozna delo Janeza Vajkard Valvasorja in pomen Slave vojvodine Kranjske. * Opiše in našteje reforme Marije Terezije in Jožefa II. In kakšne posledice so imele za slovensko ozemlje. | Ustno |
| Slovenci v času razsvetljenstva in narodnega prebujenja v  habsburški monarhiji od druge polovice 18. stoletja do leta 1848 | Dijak:   * Zna na zemljevidu pokazati območje Ilirskih provinc in kakšen vpliv so imele za razvoj slovenskega knjižnega jezika. * Zna opisati posledice poraza Napoleona in kako je dunajski kongres krojil novo podobo Evrope. * Zna opisati delo slovenskih narodnih buditeljev, pozna različne kroge slovenskih buditeljev (Zoisov, Pohlinov), oba tabora (Bleiweisov in Čop-Prešernov) zna pomembnost delo Vodnika in Prešerna in kakšno vlogo so imeli pri slovenskem narodnem razvoju. | Ustno |
| Slovenci v letu 1848 in nacionalni program »Zedinjena Slovenija« | Dijak:   * Zna pojasniti vzroke za izbruh revolucij v Evropi leta 1848. * Opiše marčno revolucijo. * Zna opisati točke programa Zedinjena Slovenija. | Ustno |
| Slovenci v drugi polovici 19. stoletja in na prehodu v 20. stoletje | Dijak:   * Pozna novo podobo Evrope po revoluciji 1848. * Pozna značilnosti Bachovega absolutizma in kakšen vpliv je imel na Slovence in njihovo kulturno in politično delovanje. * Zna opisati sistem dualizma in nastanek Avstro-Ogrske ter kakšen vpliv je imel na preostale narode znotraj novo-tvorjene države. * Pozna razlike med čitalnicami in tabori ter zna opisati začetke volilne pravice. * Zna našteti prve slovenske politične stranke in opisati, za kaj so se določene stranke zavzemale. * Zna opisati pomen vpeljevanja slovenskega jezika v šole in kakšen položaj je imela v širšem cesarstvu. * Zna opisati začetke in značilnosti ideje o povezovanju južnih Slovanov oz. jugoslovanstvu. * Ve razložiti pojem: trializem. * Zna našteti in opisati številne izume za čas prve in druge industrijske revolucije in kako je spreminjala družbo in gospodarstvo. * Zna opisati vpliv in posledice industrijske revolucije v slovenskih deželah. | Ustno |
| Prva svetovna vojna in Slovenci | Dijak:   * Zna našteti in opisati dogodke in vzroke za začetek prve svetovne vojne. * Zna ločiti in našteti članice antante in centralnih sil. * Razume pomen londonskega sporazuma in kako je spremenil bojevanje v prvi svetovni vojni in kakšen vpliv je imel na slovensko ozemlje. * Zna opisati posamezne fronte in našteti najpomembnejše bitke na vsaki fronti (vzhodna, zahodna, balkanska/solunska, soška). * Zna našteti novo orožje in način bojevanja v prvi svetovni vojni ter kakšno je bilo življenje v zaledju. * Zna opisati pomen februarske in oktobrske revolucije v Rusiji 1917 in kaj je pomenil mir v Brest-Litovsku in kakšne odmeve je imelo za Slovence. * Zna opisati in pojasniti pomen majniške in krfske deklaracije in kakšen vpliv sta imeli na razvoj povojne slovanske državne tvorbe. | Ustno |
| Slovenci v prvi jugoslovanski državi | Dijak:   * Zna našteti mirovne pogodbe ob koncu prve svetovne vojne in kakšne posledice je imela pariška mirovna konferenca na evropsko ureditev. * Opiše združitev južnih Slovanov v državo SHS in združitev s Kraljevino Srbijo (vzroki). * Pozna pomen priključitev Prekmurja k matični državi. * Opiše boj za severno mejo in vlogo Rudolfa Maistra. * Opiše razlike novih političnih strank v jugoslovanski državi. * Razume pomen ustanovitve Ljubljanske univerze. * Razume in opiše pomen vidovdanske ustave. * Razume in opiše dogodke, ki so vodili k šestojanuarski diktaturi. * Pozna delo Antona Korošča. | Ustno |
| Druga svetovna vojna in Slovenci | Dijak:   * Opiše vzroke in ključne dogodke, ki so vodili k začetku druge svetovne vojne. * Zna našteti članice antante in trojne zveze (centralnih sil). * Opiše pojem: bliskovita vojna. * Opiše napad na Jugoslavijo. * Opiše pomen Osvobodilne fronte in Slovenske Zaveze. * Pozna vzroke za začetek državljanske vojne med Slovenci. * Pozna in opiše posledice druge svetovne vojne na nastanek nove jugoslovanske države, vpliv socializma na Evropo. | Ustno |
| Slovenci in Evropa v prvem desetletju po 2. svetovni vojni | Dijak:   * Pozna in opiše problem in rešitev slovenske zahodne meje po drugi svetovni vojni. * Razume, zakaj je nastalo Svobodno Tržaško ozemlje. * Opiše, kako je nov jugoslovanski režim ravnal z drugače mislečimi ljudmi. * Zna našteti razlike med razvojem Slovenije in ostalih članic držav Jugoslavije. * Opiše življenje in delo Josipa Broza Tita. | Ustno |

KRITERIJI OCENJEVANJA ZNANJA

1. **Ustno ocenjevanje**

Dijaki so ustno ocenjeni predvidoma enkrat letno. Ustno ocenjevanje je lahko napovedano in v dogovoru z dijaki ali nenapovedano.

Minimalni standardi znanja predstavljajo stopnjo znanja, spretnosti, veščine ali kakovost izdelka, ki je potrebna za pozitivno oceno.

Kriteriji ustnega ocenjevanja

**Odlično (5):** Dijak jasno in podrobno opredeljuje in pojasnjuje zgodovinske pojme, navaja primere, informacije ustrezno povezuje med sabo in z vsakdanjim življenjem, jasno in korektno argumentira, analizira in sintetizira, ugotovitve kritično vrednoti. Uporablja zgodovinsko terminologijo.

**Prav dobro (4):** Dijak  opredeljuje in razume zgodovinske pojme, informacije  povezuje in argumentira. Uporablja strokovno terminologijo. Opiše, razloži, utemelji s svojimi besedami, ilustrira na primeru, vendar so prisotne občasno manjše pomanjkljivosti.

**Dobro (3):** Dijak uporablja zgodovinske terminologijo, opredeli ključne pojme, analizira in povezuje informacije, ponovi in razume, kar je slišal oz. si zapisal ob razlagi, vendar pomanjkljivo.

**Zadostno (2):** Dijak navaja in pojasni temeljne informacije. V minimalnem obsegu zahtevanega in/ali ob podpornih vprašanjih ponovi, navede, našteje, prepozna … Ne zna navesti ustreznih primerov, razložiti snovi s svojimi besedami. Učitelj veliko pomaga pri odgovorih.

**Nezadostno (1):** Dijak ne pozna ali ne razume temeljnih obravnavanih zgodovinskih pojmov, navaja laična izkustvena in nepopolna dejstva ter informacije.

1. **Kriteriji za ocenjevanje zvezka**

|  |  |  |  |
| --- | --- | --- | --- |
|  | **KRITERIJ OCENJAVANJA** | **OPISNIK** | **ŠT. TOČK** |
| 1 | **Preglednost, natančnost, nazornost** | - zapis učne snovi je zbran v enem zvezku, je pregleden, natančen in čitljiv, razvidni so naslovi in podnaslovi …  - zapis večine učne snovi je natančen, pregleden in nazoren …  - v zvezku je tudi učna snov iz drugega predmeta, učna snov je zapisana tudi v drugih zvezkih, zapis učne snovi je večinoma nepregleden, nenazoren, nenatančen, čitljivost je slaba …  - v zvezku je tudi učna snov drugega predmeta, učna snov je zapisana v večih drugih zvezkih ali listih, snov je zapisana površno, nepregledno, čitljivost je slaba… | 0-3 |
| 2 | **Samostnojnost pri izdelavi** | - dijak izdela zapis vse učne snovi sam  - dijak ima v zvezku kopije zapisov svojih sošolcev  - dijak je zapisal zelo malo učne snovi | 0-2 |
| 3 | **Sosledje učnih vsebin** | - vsa učna snov je zapisana v pravilnem zaporedju  - nekaj učne snovi manjka, nekaj snovi ni zapisane v pravilnem zaporedju  - veliko učne snovi ni zapisane, učna snov ni zapisana v pravilnem zaporedju | 0-2 |
| 4 | **Število opravljenih domačih nalog** | - dijak je opravil vse domače naloge (učne liste/samostojno delo …)  - dijak je rešil polovico domačih nalog  - dijak je rešil manj kot polovico domačih nalog | 0-2 |
| 5 | **Pravočasna oddaja** | - dijak je oddal zvezek do dogovorjenega termina  - dijak je oddal zvezek po dogovorjenem terminu | 0-1 |
|  |  | **Možne točke:** | **10** |

**POPRAVLJANJE NEGATIVNO OCENJENEGA OCENJEVALNEGA OBDOBJA**

Dijaki, ki so bili ob koncu ocenjevalnega obdobja negativno ocenjeni ali neocenjeni, popravljajo oceno s pisnim ali ustnim preizkusom, ki zajema negativno ocenjeno snov. Datum se določi po dogovoru s profesorjem.

**KRŠITVE PRAVIL PRI OCENJEVANJU**

Če pri pisnem ali ustnem ocenjevanju učitelj dijaka zaloti pri prepisovanju ali uporabi nedovoljenih pripomočkov oziroma drugih kršitvah pravil, ga oceni z negativno oceno.

**ZAKLJUČEVANJE OCEN OB KONCU POUKA**

Končna ocena je sestavljena iz vseh ocen, ki jih dijak pridobi v šolskem letu. Vse ocene morajo biti pozitive.

**POPRAVNI, DOPOLNILNI IN DIFERENCIALNI IZPITI**

Izpiti potekajo ustno, tako da učitelj pripravi najmanj 5 izpitnih listkov s tremi vprašanji. V primeru prepisov dijakov učitelj določi vsebino diferencialnega izpita in o tem seznani dijaka.